צ'מפלמלניה

צ'מפלמלניה (שם מדעי: Chapalmalania) הוא סוג נכחד של ראקון ענקי אשר חי בתקופת המיוקן לפני 3.6-3 מיליון שנה באמריקה הדרומית. המאובנים שלו התגלו בארגנטינה ובקולומביה.

דביבון ענק זה היה החבר הגדול ביותר במשפחתו והוא הגיע לאורך 1.5 מטר, הגיע למשקל 20-80 ק"ג והיה דומה במראהו לפנדה ענקית אך היה בעל זנב קצר. הוא התפתח מהקיונסואה (Cyonasua) הקטן יותר ושניהם התבססו באמריקה הדרומית לפני הגעת מרבית הטורפים המאוחרים יותר. ככל הנראה הם הגיעו ממרכז אמריקה באמצעות שחייה בין איים, מאחר שהתפתחו באמריקה הצפונית מראקונים או חוטמנים.

הצ'מפלמלניה היה מהגדולים שבטורפים הדרום-אמריקאים ואולי היה אוכל-כול או צמחוני כמו הפנדה. את רוב זמנו הוא בילה על הקרקע אך אולי גם טיפס על עצים. לאחר ההחלפה האמריקאית הגדולה הוא נכחד מהעולם, כתוצאה מהגעת טורפים מתקדמים ומוצלחים יותר ליבשת, כמו דובי הארקטותריום העצומים והסמילודון האימתני.

קישורים חיצוניים

בעלי חיים שתוארו ב-1908
ראקוניים
מגה-פאונה של הנאוגן באמריקה הדרומית
יונקים שחיו במיוקן באמריקה הדרומית
טורפים שחיו במיוקן
דמויי כלב פרהיסטוריים
טקסונים שתוארו בידי פלורנטינו אמחינו
מאובני טקסונים שתוארו ב-1908